晉室無能，政治腐敗，國力衰弱，而地方上亦都積弱，軍備唔夠，胡人造反時地方無力抵抗，八王之亂之後，國家大傷元氣，漢人嘅軍力迅速衰退，當時中原又連年災荒，社會生產破壞嚴重，胡人就趁你病攞你命，紛紛起兵逐鹿中原，喺京城嘅胡人軍隊以及中原嘅內遷胡人同壓住邊境嘅胡人裏應外合，最終西晉亡國。